b"\n_START_ARTICLE_\nJeppe Gertsen\n_START_SECTION_\nKlubkarriere\n_START_PARAGRAPH_\nGertsen er f\xc3\xb8dt i Aarhus og startede sin karriere i AGF, inden han i 2009 skiftede til Silkeborg IF's U/13-hold. Gradvis rykkede han op igennem ungdomsrykkerne sidel\xc3\xb8bende med sin gymnasielle uddannelse p\xc3\xa5 Silkeborg Gymnasium, som han f\xc3\xa6rdiggjorde i 2017. I sommeren 2015, mens han spillede for U/19-holdet, skrev han under p\xc3\xa5 en tre\xc3\xa5rig kontraktforl\xc3\xa6ngelse. I samme periode begyndte han at tr\xc3\xa6ne med klubbens f\xc3\xb8rstehold. Han var samlet set p\xc3\xa5 b\xc3\xa6nken otte gange i l\xc3\xb8bet af s\xc3\xa6sonerne 2015-16 og 2016-17. Udover dette, vandt han i 2014 Danmarksmesterskabet i streetfodbold med sit hold Tilst-Legends.\n_START_SECTION_\nSilkeborg IF\n_START_PARAGRAPH_\nGertsen fik sin debut for f\xc3\xb8rsteholdet den 19. september 2017, da han startede inde og spillede alle 90 minutter i anden runde af DBU Pokalen 2017-18 i en kamp mod Kjellerup IF._NEWLINE_Debuten i Superligaen kom den 10. december 2017, da han erstattede Davit Skhirtladze i de sidste minutter af en 2-1-sejr over Odense. I januar 2018 skrev han under p\xc3\xa5 en tre\xc3\xa5rig kontraktforl\xc3\xa6ngelse, s\xc3\xa5ledes parterne havde papir p\xc3\xa5 hinanden frem til sommeren 2021."